b'\n_START_ARTICLE_\nSaara-Maria Paakkinen\n_START_PARAGRAPH_\nSaara-Maria Paakkinen (4. lokakuuta 1941 Pori \xe2\x80\x93 17. hein\xc3\xa4kuuta 2005 Hyvink\xc3\xa4\xc3\xa4) oli kansanedustaja, europarlamentaarikko ja kunnallisneuvos.  Kansanedustaja h\xc3\xa4n toimi vuosina 1979\xe2\x80\x931995 edustaen Uudenmaan l\xc3\xa4\xc3\xa4nin vaalipiiri\xc3\xa4. Puoluekannaltaan h\xc3\xa4n oli sosialidemokraatti. Eduskunnan ensimm\xc3\xa4isen\xc3\xa4 varapuhemiehen\xc3\xa4 Paakkinen oli vuosina 1991\xe2\x80\x931995._NEWLINE_Tuusulan kunnanvaltuuston j\xc3\xa4sen Saara-Maria Paakkinen oli vuodesta 1973. H\xc3\xa4n hoiti my\xc3\xb6s valtuuston puheenjohtajan ja varapuheenjohtajan teht\xc3\xa4vi\xc3\xa4. Paakkiselle my\xc3\xb6nnettiin kunnallisneuvoksen arvonimi vuonna 2000._NEWLINE_Euroopan parlamentin j\xc3\xa4senen\xc3\xa4 Saara-Maria Paakkinen toimi eduskunnan valitsemana vuosina 1995\xe2\x80\x931996. Presidentin valitsijamiehen\xc3\xa4 h\xc3\xa4n oli vuosina 1982 ja 1988. Luottamusteht\xc3\xa4vi\xc3\xa4 Paakkinen hoiti kirkon piiriss\xc3\xa4, romanity\xc3\xb6ss\xc3\xa4 ja nuorisotoiminnassa. Suomen sy\xc3\xb6p\xc3\xa4potilaat ry:n puheenjohtajana h\xc3\xa4n toimi vuosina 1997\xe2\x80\x932000.'